b'\n_START_ARTICLE_\nInercijski referentni okvir\n_START_SECTION_\nEinsteinova op\xc4\x87a teorija relativnosti\n_START_PARAGRAPH_\nEinsteinova op\xc4\x87a teorija relativnosti uklanja razliku izme\xc4\x91u nominalno "inercijskih" i "neinercijskih" efekata zamjenom "plo\xc5\xa1ne", Euklidske geometrije posebne relativnosti sa zakrivljenom ne-Euklidskom metrikom. Dok u metrici posebne relativnosti materija nikakvim pona\xc5\xa1anjem ne mo\xc5\xbee izmijeniti prostorvrijeme, metrika op\xc4\x87e relativnosti je dinami\xc4\x8dnija ("prostor nala\xc5\xbee masi kako da se giba, masa nala\xc5\xbee prostoru kako da se oblikuje")._NEWLINE_U op\xc4\x87oj relativnosti, princip inercije je zamijenjen principom geodezijskog gibanja, pri \xc4\x8demu se objekti kre\xc4\x87u na na\xc4\x8din diktiran zakrivljeno\xc5\xa1\xc4\x87u prostorvremena. Kao posljedica te zakrivljenosti, u op\xc4\x87oj relativnosti nije odre\xc4\x91eno da \xc4\x87e se objekti koji se jednoliko relativno gibaju nastaviti kontinuirano tako gibati. Ovaj fenomen geodetske devijacije zna\xc4\x8di da inercijski referentni okviri ne postoje globalno kao \xc5\xa1to je to slu\xc4\x8daj u njutnovskoj mehanici i posebnoj relativnosti._NEWLINE_Na dovoljno malim podru\xc4\x8djima prostorvremena kod kojih se efekti zakrivljenosti mogu zanemariti op\xc4\x87a teorija relativnosti reducira se na posebnu teoriju i tada vrijede raniji argumenti inercijskog referentnog okvira. Posljedi\xc4\x8dno, posebna relativnost se ponekad opisuje kao samo "lokalna teorija ".'